cyanic-selkie/wikianc huggingface dataset:
კანადის სოფლის მეურნეობისა და საკვების მუზეუმი
გამოფენები
მუზეუმის მთავარ ნაგებობას „რძის პროდუქტების ფარდული“ ან „ნაგებობა 88“ წარმოადგენს, რომელიც სამსართულიანი ნაგებობაა და ორმაგადაა გადახურული. შენობა აშენებულია ქვისაგან და ხის საშუალებითაა გადახურული. ცენტრალური საექსპერიმენტო ფერმის შენობა თავდაპირველად 1887-1888 წლებში აშენდა, თუმცა 1913 წელს ხანძრის გამო მთლიანად დაინგრა და ხელმეორედ აშენება გახდა საჭირო. იმის გამო, რომ ეს ნაგებობა ისტორიულად რძის პროდუქტების კვლევებთან ასოცირდება, 1987 წელს მას ფედერალური მემკვიდრეობის სტატუსი მიენიჭა. ამჟამად ფერმაში მდებარეობს როგორც მუზეუმი, ასევე სპეციალური სივრცე ჯოგისთვის რძის მოპოვების მიზნით.
ღონისძიებები
კანადის სოფლის მეურნეობისა და საკვების მუზეუმი ინგენიუმის (კანადის მეცნიერებისა და ინოვაციების მუზეუმების) შემადგენლობაში შედის, რომელიც ასევე მოიცავს: კანადის მეცნიერებისა და ტექნოლოგიის მუზეუმსა და კანადის ავიაციისა და კოსმოსის მუზეუმს. ინგენიუმის ძირითადი დანიშნულება კანადის სამეცნიერო და ტექნიკური მემკვიდრეობის დაცვა და შენარჩუნებაა.
მუზეუმი ხშირად აწყობს გამოფენების ტურებს და ექსპონეტებს კანადის მცირე ზომის მუზეუმებს აწვდის. მუზეუმს ასევე გააჩნია „ენერგიის პარკი“, რომელიც განახლებადი ენერგიის რესურსებს იყენებს. მუზეუმი აწყობს როგორც საზოგადოებრივ ღონისძიებებს, ასევე ხშირად სივრცეს უთმობს სპეციალურ და პირდაპირ ღონისძიებებს.
სქოლიო
კატეგორია:კანადის მუზეუმები კატეგორია:1983 წელს დაარსებული მუზეუმები
ხუნტა
ხუნტა (junta, „კავშირი“) — ესპანეთსა და ესპანურენოვან ქვეყნებში ამ სიტყვით აღინიშნება სახელმწიფო მმართველობის სხვადასხვა ორგანო, მათ შორის სამოქალაქო. არაესპანურ ქვეყნებში, მათ შორის პოსტ-საბჭოურ სივრცეში ხუნტა ძირითადად გამოიყენება პუტჩის (სამხედრო გადატრიალების) შედეგად მთავრობაში მოსული სამხედრო მმართველობის აღსანიშნავად.
ხუნტის მაგალითებისთვის იხილეთ:
ლიტერატურა
კატეგორია:პოლიტიკა
ლედ ზეპელინის კონცერტები ერლს კორტში
1975 წელს ლედ ზეპელინმა გამართა კონცერტი ინგლისში. ერლს კორტის საგამოფენო დარბაზში, რომელიც ხშირად ქცეულა ცნობილი კონცერტების გამართვის ადგილად.
საკონცერტო გამოსვლები დაიწყო 17 მაისს და დასრულდა 25 მაისს. ამ კონცერტების მსვლელობისას შოუებს დაესწრო 85,000 ადამიანი. ერლს კორტის კონცერტების შემდეგ დაუგეგმავი პაუზა ჩამოვარდა, რადგან რობერტ პლანტი ავარიაში მოყვა და მას აღარ შეეძლო ჯგუფთან ერთად გამოსულიყო. შემდეგი ტურნე მხოლოდ 1977 წელს შედგა და ეს იყო ჩრდილო ამერიკული ტურნე.
ერლს კორტში შესრულებული რამდენიმე სიმღერა (Going to California, That's the Way, Bron-Yr-Aur Stomp, In My Time of Dying, Trampled Under Foot, Stairway to Heaven) შევიდა ლედ ზეპელინის DVD კრებულში Led Zeppelin.
სეტლისტი
ერლს კორტის კონცერტებზე ჯგუფმა შეასრულა თავისი თითქმის ყველა ცნობილი სიმღერა:
ბისზე:
შესრულდა 25 მაისს:
რესურსები ინტერნეტში
კატეგორია:ლედ ზეპელინის ტურნეები კატეგორია:1975 წლის საკონცერტო ტურნეები
ბანქსი (კუნძული)
ბანქსი — ერთ-ერთი უდიდესი კუნძული კანადის არქტიკულ არქიპელაგში, კუნძული მიეკუთვნება ჩრდილო-დასავლეთი ტერიტორიის რეგიონს ინვიკის. ბანქსი კუნძულ ვიქტორიიდან გამოყოფილია პრინც უელსის სრუტით, ხოლო სამხრეთიდან, კონტინენტიდან გამოყოფილია ამუნდსენის ყურის მეშვეობით. კუნძულს დასავლეთიდან ესაზღვრება ბოფორტის ზღვა. ჩრდილოეთის კუნძულებიდან ბანქსი გამოყოფილია მაკკლურის სრუტის მეშვებით. კუნძულის უდიდესი დასახლებული პუნქტია საჩ-ჰარბორი, აქ 2006 წლის აღწერის შედეგად 122 ადამიანი სახლობს. დასახლებული პუნქტის სიახლოვეს მდებარეობს, კუნძულის უმნიშვნელოვანესი აეროპორტი საჩ-ჰარბორი.
კუნძულს სახელი "ბანქსი" დაერქვა სერ ჯოზეფ ბანქსის პატივსაცემად, ჯოზეფ ბანქსი ამ ტეიტორიებს იკვლევდა 1820 წელს. მოგვიანებით ამ მიდამოებში მოეწყო რობერტ მაკკლურის ექსპედიცია, მან ამ ადგილებში სხვა მრავალი კუნძული აღმოაჩინა.
კუნძულ ბანქსის ფართობი შეადგენს 70,028 კმ²-ს, ამ კუნძულს მსოფლიოში 24 ხოლო კანადაში მეხუთე ადგილი უკავია ფართობის მხრივ. ბანქსი დაახლოებით 380 კილომეტრითაა დაცილებული კანადის კონტინენტურ ნაწილს. კუნძულის ძირითადიდი ნაწილი, ბუნებრივი პირობებიდან გამომდინარე თითქმის მთელი წელი ყინულითაა დაფარული. ამ ტერიტორიაზე მიედინება მდინარე ტომსონი, აქ აგრეთვე მდებარეობს ოლავიკას ეროვნული პარკი, ეს ტერიტორია ეროვნულ პარკად 1992 წლიდანაა გამოცხადებული.
რესურსები ინტერნეტში
კატეგორია:კანადის კუნძულები კატეგორია:კანადის არქტიკული არქიპელაგი
მიტროფანე (ბიზანტიის ეპისკოპოსი)
წმიდა მიტროფანე  (გ. დაახლ. 326) — ბიზანტიის ეპისკოპოსი 306–314 წლებში, წმინდანი, ხსენების დღე არის ძველი სტილით 4 ივნისი, ახალი სტილით — 17 ივნისი. მოღვაწეობდა კონსტანტინე დიდის (306-337) დროს. მისი მამა, დომენტი რომის იმპერატორის პრობუსის (276-282) ღვიძლი ძმა იყო. დომენტიმ შეიცნო წარმართული რელიგიის უძლურება და ირწმუნა ქრისტე. ამ დროს რომში ქრისტიანთა სასტიკი დევნა დაიწყო და წმიდანი თავის ორ ვაჟთან — პრობსა და მიტროფანესთან ერთად ბიზანტიაში გაიხიზნა, სადაც სიწმიდით გამორჩეული ეპისკოპოსის ტიტეს (242–272) ხელმძღვანელობით დაიწყო წმიდა წერილის შესწავლა. ტიტემ, რომელიც ხედავდა თავისი მოწაფის საღვთო მოშურნეობასა და უფლის სადიდებლად მოღვაწეობის დაუცხრომელ სურვილს, მღვდლად დაასხა მას ხელი. ტიტეს სიკვდილის შემდეგ მღვდელმთავრის კვერთხი დომენტის გადასცეს (272–284), ამ უკანასკნელს კი საეპისკოპოსო ტახტზე მისი ვაჟები შეენაცვლნენ: ჯერ პრობუსი (293-306), შემდეგ კი - მიტროფანე (306 წელს).
ერთხელ ბიზანტიაში ჩასული იმპერატორი კონსტანტინე აღტაცებაში მოვიდა ქალაქის მშვენიერებითა და მოხერხებული ადგილმდებარეობით. მან იხილა სიბრძნით გაბრწყინებული მიტროფანეს წმიდა ცხოვრებაც და თან წაიყვანა იგი რომში. მალე კონსტანტინე დიდმა იმპერიის დედაქალაქი ბიზანტიონში გადაიტანა და წმიდა მამაც დააბრუნა აწ უკვე სამეფო ქალაქში. 325 წელს არიოზის ერესის უარსაყოფად ნიკეაში შედგა I მსოფლიო საეკლესიო კრება. წმიდა იმპერატორმა კრების წმიდა მამებს შესთავაზა, პატრიარქად წმიდა მიტროფანე აერჩიათ და, ამგვარად, იგი შეიქნა კონსტანტინეპოლის პირველი პატრიარქი. უკვე ღრმად მოხუცი წმიდანი ვერ ესწრებოდა კრებას და თავის ნაცვლად ქორეპისკოპოსი ალექსანდრე გაგზავნა. კრების დამთავრების შემდეგ იმპერატორმა წმიდა მამებთან ერთად მოინახულა ავადმყოფი პატრიარქი კონსტანტინე დიდის თხოვნით მან დაასახელა თავისი ღირსეული მემკვიდრე - ეპისკოპოსი ალექსანდრე და იწინასწარმეტყველა, რომ ამ უკანასკნელის შემდეგ ეკლესიის საჭეთმპყრობელი გახდებოდა პავლე, რომელიც იმჟამად მედავითნედ მსახურობდა. პავლეს შემდეგ კი პატრიარქის ტახტს არქიდიაკონი ათანასე დაიკავებდა.
წმიდა მიტროფანე გარდაიცვალა დაახლოებით 326 წელს, 117 წლის ასაკში. მისი უხრწნელი ნაწილები განისვენებს კონსტანტინოპოლში, მისივე სახელობის ტაძარში.
ლიტერატურა
კატეგორია:წმინდანები კატეგორია:გარდაცვლილი 326 კატეგორია:ბიზანტიის ეპისკოპოსები
მეწყერი
thumb|მეწყერი [[კალიფორნიაში, 2008 წელს]] მეწყერი — მიწის მასების ან ქანების ფენის მოწყვეტა და გადაადგილება მთის კალთაზე ან ფერდობზე სიმძიმის ძალის გავლენით. მეწყერი უფრო ხშირად იქ წარმოიქმნება, სადაც წყალშემკავებელი (თიხოვანი) და წყლიანი (მაგ., ქვიშა-ხრეშიანი) ქანები ერთმანეთს ენაცვლება და შრეთა დაქანება კალთის დაქანების თანხვედრილია. მეწყერის მიზეზია ქანების წონასწორობის დარღვევა, რასაც იწვევს ფერდობის ძირის გამორეცხვა, გამოფიტვის ან გადამეტტენიანების გამო ქანების სიმტკიცის შესუსტება, სეისმური ბიძგები, ადამიანის სამეურნეო საქმიანობა ადგილის გეოლოგიური პირობების გაუთვალისწინებლად და სხვ. მეწყერი დიდ ზიანს აყენებს სახალხო მეურნეობას. მასთან ბრძოლის ეფექტიანი საშუალებაა მთის კალთების გატყიანება, საინჟინრო ნაგებობებით გამაგრება, დრონაჟი და სხვა.
ლიტერატურა
კატეგორია:მეწყრები კატეგორია:გეოლოგიური პროცესები
ესპანეთის პრიმერა დივიზიონი 2012–2013
ესპანეთის პრიმერა დივიზიონი 2012-2013 — ესპანეთის პრიმერა დივიზიონის 82-ე გათამაშება. სეზონი დაიწყო 2012 წლის 18 აგვისტოს და დასრულდა 2013 წლის 1 ივნისს. რიგით 22-ედ ჩემპიონობა მოიპოვა „ბარსელონამ“ რომელსაც თხუთმეტი ქულით ჩამორჩა მადრიდის „რეალი“. ჩემპიონატიდან გავარდნენ „მალიორკა“, „დეპორტივო ლა-კორუნია“ და „რეალ სარაგოსა“.
რესურსები ინტერნეტში
კატეგორია:ესპანეთის პრიმერა დივიზიონის სეზონები
ბანქსი
საკუთრი სახელი ბანქსი შეიძლება აღნიშნავდეს:
შირვანული თანგა
შირვანული თანგა, ვერცხლის მონეტა, მოჭრილი XV საუკუნეში შირვანში (აზერბაიჯანი) თემურლენგის მაღალხარისხოვანი ვერცხლის მონეტის მიხედვით. მასა 6,2 გ. დროთა განმავლობაში მასა კლებულობდა და ფარიხ იესარის მმართველობის დროს (1462-1500) 1,90-1,75 გ-მდე დაეცა. მონეტის შუბლზე და ზურგზე არაბული ზედწერილებია. შირვანული თანგის განძები აღმოჩენილია საქართველოშიც: სოფელ საქობოში (ლაგოდეხის მუნიციპალიტეტი) XV საუკუნის I ნახევარში შემახასა და ბაქოში მოჭრილი შირვანული თანგები; სოფელ თამარაშენში (ცხინვალის რაიონი), რომელთაგან ყველაზე გვიანდელი მონეტა 1462-1463 წლებით თარიღდება; დუშეთის მუნიციპალიტეტში XV საუკუნის I ნახევრის შირვანული თანგები, რომლებიც მოჭრილია ბაქოში, დარუბანდსა და შემახაში და ქართული მონეტები; სოფელ ალში (ხაშურის მუნიციპალიტეტი) ხალილულა I-ისა (1417-1462) და ფარუხ იესარის დროს მოჭრილი შირვანული თანგა, რომელთაგან ყველაზე გვიანდელი მონეტა 1492-1493 წლებით თარიღდება.
ლიტერატურა
კატეგორია:მონეტები კატეგორია:აზერბაიჯანის ისტორია
სერხიო ესკუდერო
სერხიო ესკუდერო პალომო (Sergio Escudero; დ. 2 სექტემბერი, 1989; ვალიადოლიდი, კასტილია და ლეონი) — ესპანელი ფეხბურთელი, საფეხბურთო კლუბ „სევილიის“ მარცხენა მცველი.
2007 წელს შეუერთდა „რეალ მურსიას“, პირველ სეზონში თამაშობდა კლუბის B გუნდში, სეგუნდა დივიზიონში. 2009 წლის 13 ივნისს შედგა მისი დებიუტი მთავარ გუნდში.
სქოლიო
კატეგორია:დაბადებული 1989 კატეგორია:ესპანელი ფეხბურთელები კატეგორია:შალკე 04-ის ფეხბურთელები კატეგორია:გერმანიის ბუნდესლიგის ფეხბურთელები კატეგორია:სევილიის ფეხბურთელები კატეგორია:ხეტაფეს ფეხბურთელები კატეგორია:ესპანეთის პრიმერა დივიზიონის ფეხბურთელები კატეგორია:დაბადებული 2 სექტემბერი
სიკვდილი კრედიტით
სიკვდილი კრედიტით (Mort à credit) 一 ფრანგი ავტორის, ლუი ფერდინან სელინის 1936 წლის რომანი. აღნიშნული ნაწარმოები წარმოადგენს ავტორის 1932 წლის ნაწარმოების - მოგზაურობა ღამის დასალიერში - ერთგვარ სიქველს, რაც იმითაც აიხსნება, რომ ამ ნაწარმოებშიც ნარატორად მწერლის ცნობილი პერსონაჟი, ფერდინანდ ბარდამუ, გველინება, რომელიც აღიარებულია, როგორც მისი ალტერ ეგო. სიუჟეტი არ არის უწყვეტი და შეიცავს უამრავ ფლეშბექებსა თუ ადრინდელ მოგონებებს, შედეგად იგი ხშირად გადადის ფანტაზიებში, განსაკუთრებით ავტორის სექსუალურ ესკაპადებში. მოვლენების განვითარებასთან ერთად, ნაწარმოების სტილი უფრო და უფრო მიზანმიმართული და უხეში ხდება, ხოლო ყოველდღიური პარიზული ტრაგედიის გადმოსაცემად წინადადებები უფრო მკვეთრ ინტენსიურობას იძენენ: ბრძოლა საარსებო წყაროსთვის, ავადმყოფობა, ვენერიული დაავადება, ოჯახური ისტორიები და ა.შ.
ნაწარმოების გამოცემამ დიდი შოკი გამოიწვია მთელ ევროპულ ლიტერატურაში. ისტორიაში გადმოცემულია პერსონაჟის თავგადასავალი, დაწყებული ღარიბ პარიზულ უბანში, დამთავრებული აფრიკულ ჯუნგლებში. სასოწარკვეთილების გარგანტუანულ კომედიასთან შერევით, შეიქმნა ახალი სტილი, რომელშიც მზაკვრობა და უხამსობა დაუვიწყარი პოეტური ფრაზებით იყო გასხივოსნებული. სელინის შემოქმედებამ რევოლუციურად იმოქმედა თანამედროვე მხატვრულ ლიტერატურაშზე, რის გამოც იგი სამართლიანად მიიჩნევა „შავი კომედიის“ ჟანრის ერთ-ერთ პიონერად.
ფონი
პირველი რომანის - მოგზაურობა ღამის დასალიერში - წარმატების შემდეგ სელინმა სწრაფად დაიწყო ახალ რომანზე მუშაობა. ნაწარმოებმა არაერთხელ გამოიცვალასაწყისი სახელწოდება, მათ შორის გამოსარჩევია მკვდარი სიმღერა (Chanson Morte), თუმცა ის საბოლოოდ ზემოხსენებული სახელით შეიცვალა.
ნაწარმოები შეიძლება ფერდინანდ ბარდამუს, ავტორის გამორჩეული პერსონაჟისა და ალტერ ეგოს ისტორიების ერთგვარ სიქველადაც მივიჩნიოთ. იგი მისი წინა ნაწილისგან - მოგზაურობა ღამის დასალიერში - განსხვავებით უფრო დეტალურად აღწერს ავტორის ცნობილი გმირის სახეს და ფარდას ხსნის მის საიდუმლოებებს.
თავდაპირველად ავტორს ჩაფიქრებული ჰქონდა საკუთარ გმირზე შეედგინა სამი ნაწარმოები, თუმცა ეს რიცხვი ერთით გაიზარდა მას შემდეგ, რაც გამოსცა ნაწარმოებები - გინიოლის ბანდა და ქვემეხის საკვები.
ნაწარმოები დაყოფილია სამ ნაწილად. პროლოგში ავტორი საუბრობს საკუთარ წარსულზე, როგორც გარეუბნის ექიმი, რომელიც პირისპირ დგას მრავალი უბედურებისა და წვრილმანის წინაშე.
სქოლიო
კატეგორია:XX საუკუნის ფრანგული ლიტერატურა კატეგორია:ფრანგული ლიტერატურული ნაწარმოებები კატეგორია:1936 წლის წიგნები კატეგორია:1936 წლის რომანები
Calyptomyrmex tamil
Calyptomyrmex tamil — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Calyptomyrmex-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
სტეფანე და 3G
სტეფანე და 3G (3G ან სამი გოგო) — 2009 წელს საქართველოს ევროვიზიის შიდა შესარჩევი კონკურსისთვის ჩამოყალიბებული ჯგუფი. მას მოსკოვში 2009 წელს ევროვიზიის სიმღერის კონკურსზე უნდა წარედგინა საქართველო, სიმღერით „We Don't Wanna Put In“.
კატეგორია:ქართველი მუსიკოსები კატეგორია:ევროვიზიის კონკურსანტები
ნოვოკარაგუშევო
ნოვოკარაგუშევო (Яңы Ҡарағош; Новокарагушево) — სოფელი რუსეთის ფედერაციაში, ბაშკირეთის რესპუბლიკის ბურაევოს რაიონში.
2010 წლის მონაცემებით სოფელში ცხოვრობს 26 ადამიანი. რაიონულ ცენტრ ბურაევოდან დაშორებულია 31 კილომეტრით. უახლოესი რკინიგზის სადგურია იანაული, რომელიც დაშორებულია 99 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (100 %).
სქოლიო
კატეგორია:ბურაევოს რაიონის სოფლები
.je
.je — ზედა დონის ეროვნული დომენი (ccTLD) ჯერსისთვის.
რესურსები ინტერნეტში
Toppdomän
მათურა (დუშეთის მუნიციპალიტეტი)
მათურა — სოფელი დუშეთის მუნიციპალიტეტში (უკანაფშავის თემი), თუშეთ-ხევსურეთის კავკასიონის მთავარი ქედის სამხრეთ კალთაზე, მდინარე მათურხევის (ფშავის არაგვის მარჯვენა შენაკადი) ნაპირზე. ზღვის დონიდან 1840 მ, დუშეთიდან 70 კმ.
სქოლიო
კატეგორია:დუშეთის მუნიციპალიტეტის სოფლები
რასინის ოლქი
მინი|მარცხნივ|ოლქის თემები
იხილეთ აგრეთვე
კატეგორია:სერბეთის ოლქები
ბენეფისი
ბენეფისი (bénéfice) — სანახაობა, სპექტაკლი, რომლის შემოსავალი (სპექტაკლის ხარჯების გამოკლებით) მთლიანად ან ნაწილობრივ (ნახევარბენეფისი) გადაეცემა ერთ ან რამდენიმე მსახიობს — ბენეფიციანტს. ბენეფისი პირველად შემოიღეს საფრანგეთში 1735 წელს.
რუსეთის იმპერიაში ბენეფისი პრაქტიკაში შევიდა 1783 წლიდან (1809 წლამდე გადაეცემოდა ასევე დრამატურგებსა და კომპოზიტორებს). 1908 წელს საიმპერატორო თეატრებში ბენეფისი გააუქმეს. სსრკ-ში ბენეფისი გაუქმდა 1925 წელს ხელოვნების მუშაკთა პროფკავშირების მე-5 სრულიად საკავშირო ყრილობის დადგენილებით.
ბენეფისი ასევე ეწოდება პიროვნების იუბილეზე მისდამი მიძღვნილ წარმოდგენას.
ლიტერატურა
კატეგორია:თეატრი
ლიშინგა
ლიშინგა, ძველად ვილა-კაბრალი (Lichinga) — ქალაქი მოზამბიკში. ნიასის პროვინციის ადმინისტრაციული ცენტრი. მდებარეობს ლიშინგის პლატოზე, რომლის სიმაღლეა 1360 მეტრი (მაქსიმალური სიმაღლე 1398 მეტრი). ქალაქიდან დასავლეთით 45 მეტრში მდებარეობს ტბა ნიასა.
ისტორია
ქალაქი დაარსდა პორტუგალიელების მიერ 1931 წელს ვილა-კაბრალის სახელწოდებით. დასახლება სწრაფად ვითარდებოდა როგორც სასოფლო სამეურნეო და ადმინისტრაციული ცენტრი, 1962 წელს მიიღო ქალაქის სტატუსი. განვითარებულია ტყის გაშენება, ძირითადად პლანტაციებზე მოშენებულია ფიჭვი. მოზამბიკის მიერ დამოუკიდებლობის მოპოვების შემდეგ, 1975 წელს, ვილა-კაბრალს გადაერქვა ლიშინგა. 1975-1992 წლებში სამოქალაქო ომს შედეგად მოჰყვა მრავალრიცხოვანი მსხვერპლი და მნიშვნელოვანი ზიანი მიაყენა ეკონომიკას.
კლიმატი
ქალაქის მაღალი მდებარეობის გამო, კლიმატი აქ ზომიერად ნოტიო სუბტროპიკულია, cwa/cwb კიოპენის კლიმატის კლასიფიკაციის მიხედვით. მეტნაკლებად გრილი მშრალი სეზონი გრძელდება მარტიდან სექტემბრამდე, საშუალო ტემპერატურა ივლისში — 15,5°C. ზაფხულის პერიოდში ოქტომბრიდან აპრილამდე ყველაზე თბილი თვეა ოქტომბერი, საშუალო ტემპერატურა — 22°C. ზაფხული — წვიმების პერიოდი, ნალექების საშუალოწლიური რაოდენობაა 1171 მმ.
დემოგრაფია
ქალაქის მოსახლეობა წლების მიხედვით :
სქოლიო
კატეგორია:მოზამბიკის ქალაქები კატეგორია:ნიასის პროვინცია
წმინდა მენიგნი
წმინდა მენიგნი — მართლმადიდებელი ეკლესიის წმინდანი, ხსენების დღე არის ძველი სტილით 22 ნოემბერი, ახალი სტილით - 5 დეკემბერი.
ბიოგრაფია
იგი უბრალო ხელოსანი იყო. ღვთისა და მოყვასის სიყვარულით აღვსილ წმინდა მენინგის უფალმა განსაკუთრებული წყალობა მიმადლა: ნეტარმა ორჯერ გაიგონა ზეციური ხმა, რომელმაც ქრისტესთვის მოწამეობრივი აღსასრულისკენ მოუწოდა. იმპერატორ დეციუსის (249-251) მიერ ქრისტიანთა დევნისას ერთი ასეთი სასწაული აღესრულა: ანგელოზმა პყრობილი ქრისტიანები ციხიდან გაათავისუფლა. ამის შესახებ რომ შეიტყო, მენიგნი სიხარულით აღივსო და მთელი გულით შეიყვარა ქრისტე. მას მოაგონდა ზეციური მოწოდება ქრისტესთვის მარტივლობისკენ, დახია მოედანზე გამოკიდებული უსჯულო დეკიუსის ბრძანება მართლმორწმუნეთა დევნის შესახებ და საჯაროდ აღიარა ჭეშმარიტი ღმერთი. ამისთვის იგი შეიპყრეს და სასტიკი წამების შემდეგ 250 წელს თავი მოჰკვეთეს. აღსასრულის წინ მოწამის ბაგეებს თეთრი მტრედი მოსწყდა.
ლიტერატურა
კატეგორია:III საუკუნის ქრისტიანი წმინდანები კატეგორია:გარდაცვლილი 250
რაუმის ქვერეგიონი
რაუმა (Rauman seutukunta) ― ფინეთის სატაკუნტის რეგიონის ერთ-ერთი ქვერეგიონი 2009 წლიდან. 2021 წლის აღწერის მიხედვით, ქვერეგიონის მოსახლეობა 66 298 ადამიანს შეადგენს.
პოლიტიკა
2018 წლის ფინეთის საპრეზიდენტო არჩევნების შედეგები:
სქოლიო
კატეგორია:ფინეთის ქვერეგიონები კატეგორია:სატაკუნტის გეოგრაფია
ბრაუზერების ომი
ბრაუზერების ომი — ინტერნეტ ბრაუზერების მომხმარებლების გადაბირებისთვის გაჩაღებული მწვავე კონკურენცია.
ისტორია
პირველი გრაფიკული ინტერფეისის მქონე, ყველაზე გავრცელებული ბრაუზერი იყო NCSA Mosaic, შემდგომი დიდი დროის მანძილზე ბაზარზე მონოპოლისტი იყო Netscape Navigator. 1995 წელს კომპანიამ Microsoft გამოუშვა Windows 95, რომელშიც ჩაშენებული იყო Internet Explorer 3.0. ზუსტად ეს დრო შეიძლება ჩაითვალოს ბრაუზერების ომის დასაწყისად, რომელიც დასრულდა Netscape-ს დამარცხებით და Internet Explorer-ის ტრიუმფული გამარჯვებით, რომელიც იმ დროისთვის ბაზრის უკვე 95%-ს იკავებდა. მოგვიანებით, დაღუპვის პირას მყოფმა Netscape-მა Microsoft-ს მოულოდნელად დარტყმა მიაყენა, მისი ბრაუზერის კოდის თავისუფალი ლიცენზიით MPL (Mozilla Public License) გამოშვებით. მასზე დაფუძნებით, მაგრამ ნულიდან შექმნილი კოდით გამოვიდა ახალი ბრაუზერები Mozilla Suite და Mozilla Firefox. Mozilla Firefox-ის პოპულარობა განუწყვეტლივ მატულობს. 2005 წლიდან ბრაუზერი Opera უფასოდ ვრცელდება. ხოლო 2007 წლიდან ეპლის საფარიც უნივერსალური გახდა და უფასოდ ვრცელდება.
ბრძოლაში ბრაუზერისთვის არასტანდარტული სპეციფიკაციების დამატების პრინციპი რომ არ შემუშავებულიყო, ბრაუზერების ომი იქნებოდა კორპორაციების წმინდა კომერციული საქმე. არსებობდა JavaScript-ის უზრუნველყოფის განსხვავებული შესაძლებლობები. რეზულტატში ბევრი დოკუმენტი ოპტიმიზირებული იყო კონკრეტული ბრაუზერისათვის და საერთოდ არ მუშაობდა სხვებში. W3C იღებს ბევრ დაწვრილებით განხილულ სტანდარტებს, მაგრამ ამ სტანდარტების გათვალისწინება დამოკიდებულია ბრაუზერების შემქმნელებზე. ბოლო წლებში სტანდარტების მხარდაჭერის დონე გაიზარდა და სხვა მრავალ ბრაუზერებს შორის, მხოლოდ Internet Explorer 6.0-ს აქვს სერიოზული ნაკლი მათ მხარდაჭერაში.
პირველი ეტაპი (1995 - 1998 წლის 9 ნოემბერი)
ბრაუზერებს Microsoft Internet Explorer და Netscape Navigator (Communicator)-ს შორის კონკურენცია 1900-x წლებში.
Netscape Navigator -ის საშინაო მომხმარებლებს შეეძლოთ ბრაუზერის უფასოდ ჩამოტვირთვა, მაგრამ კორპორატიული ჩამოტვირთვები ფასიანი იყო და ერთი ლიცენზია ღირდა 99 დოლარი. Microsoft-ს, Windows-ისა და Office-ის გაყიდვებიდან შემოსული თანხა, საშუალებას აძლევდა უფასოდ გაევრცელებინა IExplorer, როგორც ცალკეულ მომხმარებლებში, ასევე კორპორაციებში.
Netscape-მა ვერ შეძლო გადარჩენა და 1999 წელს ბრაუზერის ბაზარმა შეწყვიტა არსებობა - ამ დროისათვის Explorer-მა დაიკავა ბაზრის 90%.
მარკ ანდერსენისა(Marc Andreessen) და ჯიმ კლარკის (Jim Clark) კომპანიის Netscape Communications Corporation-ის განადგურების შემდეგ გამოქვეყნდა ბრაუზერის კოდი, რამაც ხელი შეუწყო პროექტების Mozilla-სა და Mozilla Firefox-ის განვითარებას.
მეორე ეტაპი (9 ნოემბერი 2004 - დღემდე)
2008 წელს Firefox იკავებს მსოფლიო ბაზრის 17 %, ხოლო ევროპაში — 30 %. IE-ს წილმა თითქმის 75 %-მდე დაიწია.
კატეგორია:ბრაუზერები
მუშთაიდის ბაღი
მუშთაიდის ბაღი — ბაღი საქართველოს დედაქალაქ თბილისში. გააშენა 1830-იან წლებში ირანიდან გამოქცეულმა მირ ფეთეაღა სეიდ თავრიზმა, რომელიც აზერბაიჯანში ირანის შიიტების რელიგიური ლიდერი — მუჯთაჰიდი იყო. გადმოცემით, მუჯთაჰიდმა დასასახლებლად თბილისი ქართველი ცოლის გამო აირჩია, რომელიც ადრე გარდაიცვალა და ამავე ბაღშია დაკრძალული.
1853 წლიდან ბაღი სახაზინო საკუთრება გახდა. აქ სისტემატურად ეწყობოდა სახალხო სეირნობები, გამოფენები, სპექტაკლები. 1935 წელს ამოქმედდა მსოფლიოში პირველი საბავშვო რკინიგზა. ბაღის ერთ-ერთი ღირსშესანიშნაობაა რელიქტური ხის, ძელქვის კორომი.
1887 წელს ბუნებისმეტყველის, ნიკოლოზ შავროვის თაოსნობით ბაღის ტერიტორიაზე დაარსდა კავკასიის მეაბრეშუმეობის სადგური. სადგურის მთავარი შენობა 1892 წელს აიგო (არქ. ალექსანდრე შიმკევიჩი, ნ. შავროვის მონაწილეობით). კომპლექსის დიდი ნაწილი (გრენის დასამზადებელი, აბრეშუმის ძაფის ამოსახვევი და საგრეხი კორპუსი, ე. წ. საჭიე ბინა და სხვ.) დროთა განმავლობაში დაინგრა. მთავარი შენობა კი, სადაც დღეს აბრეშუმის სახელმწიფო მუზეუმია მოთავსებული, თავდაპირველი სახით არის მოღწეული (გ. ცაბაძის ქ. N6).
ორსართულიანი შენობა ეკლექტური სტილისაა. შეულესავი აგურის ნაგებობას ქვის მაღალი ცოკოლი აქვს; სიმეტრიული ფასადი ორი განაპირა და ცენტრალური ფართო რიზალიტით არის დაყოფილი. მთავარი შესასვლელის პორტიკის ბრტყელი გადახურვა ბალუსტრადით არის დასრულებული. პირველი სართულის ღიობები სამყურათაღოვანია, მეორე სართულისა კი — თაღოვანი. მათი ალათები მედალიონებით, ვარდულებითა და რომბებით შედგენილ გეომეტრიულ ნახატს ქმნის.
ინტერიერის მორთულობის უჩვეულო დეტალები ნაგებობის დანიშნულებას ესადაგება. აქ კლასიკური არქიტექტურის ელემენტების ერთიან თეთრ ფონზე (ფრიზი, კარნიზი, პილასტრი და სხვ.) მკაფიოდ გამოიყოფოდა აბრეშუმის თემაზე შესრულებული სხვადასხვა ფერის ნაძერწი ფორმები (თუთის ფოთოლი, ჭია, პარკი, ჭუპრი, გრენა). მუზეუმის დარბაზსა და ბიბლიოთეკაში შემონახულია ა. შიმკევიჩის ესკიზებით დამზადებული ავეჯი.
სადგურის თანამშრომელთათვის აგებული სახლი (დ. აღმაშენებლის გამზ. N184) ძველთბილისური საცხოვრებლის ერთ-ერთი საყურადღებო ნიმუშია.
სქოლიო
კატეგორია:თბილისის ბაღები და პარკები
რეალ მადრიდი (საფეხბურთო კლუბი)
საფეხბურთო კლუბი რეალ მადრიდი (Real Madrid Club de Fútbol, სიტყვასიტყვით: მადრიდის სამეფო საფეხბურთო კლუბი), ცნობილი, როგორც მადრიდის რეალი ან უბრალოდ რეალი — ესპანური საფეხბურთო კლუბი ქალაქ მადრიდიდან.
„რეალი“ არის ყველაზე წარმატებული კლუბი ესპანეთში და ფიფა-ს მიერ დასახელებულ იქნა მე-20 საუკუნის საუკეთესო კლუბად. კლუბს მოგებული აქვს პრიმერა დივიზიონის სარეკორდო 35 ტიტული; ესპანეთის თასის 18 ტიტული; ესპანეთის სუპერთასის 10 ტიტული; ჩემპიონთა ლიგის სარეკორდო, 14 ტიტული, მათ შორის 3-ჯერ ზედიზედ (ჩემპიონატის მიმდინარე ფორმატის პირობებში) 2016–18 წლებში, რაც ყველა სხვა კლუბისთვის ჯერჯერობით მიუღწეველი შედეგია; უეფა-ს თასის 2 ტიტული; უეფა-ს სუპერთასის 5 ტიტული და საკონტინენტთაშორისო თასის 4 ტიტული. „რეალი“ იყო ფიფა-ს და ახლა გაუქმებულ G-14-ის დამაარსებელი. სიტყვა „რეალი“ ესპანურად „სამეფოს“ ნიშნავს და კლუბს იგი ალფონსო XIII-მ მიანიჭა 1920 წელს, ემბლემაზე გამოსახულ გვირგვინთან ერთად. ეს გვირგვინი სხვა ესპანურ კლუბებსაც მიუღიათ („რეალ სოსიედადი“, „რეალ უნიონი“, „რეალ ბეტისი“ და „რეალ სარაგოსა“).
„რეალი“ 1902 წელს დაარსდა და ესპანეთის უმაღლესი დივიზიონიდან არასდროს გავარდნილა. 1950-იანებში კლუბმა თავი ევროპულ და ესპანურ ფეხბურთში მთავარ ძალად დაიმკვიდრა. 1980-იანებში კლუბს ევროპასა და მსოფლიოში ერთ-ერთი საუკეთესო შემადგენლობა ჰყავდა (ცნობილი, როგორც La Quinta del Buitre), მოიგო რა 2 უეფა-ს თასი; 5 ესპანეთის ჩემპიონატი (ზედიზედ); 1 ესპანეთის თასი და 3 ესპანეთის სუპერთასი.
„რეალს“ აქვს ხანგრძლივვადიანი მეტოქეობა ბევრ კლუბთან, განსაკუთრებით „ბარსელონასთან“, რომელთანაც მატჩებს „ელ კლასიკო“ ეწოდება. ბევრი ევროპული კლუბისგან განსხვავებით, „რეალს“ მართავდნენ კლუბის წევრები დაარსებიდანვე. „რეალი“ არის მსოფლიო უმდიდრესი კლუბი (€401 მილიონი) და ღირებულებით მე-2 (€950 მილიონით) 2008 წლის მონაცემებით
ისტორია
მადრიდში ფეხბურთი ლიბრე დე ენსენანცას სტუდენტებმა და პროფესორებმა შეიტანეს. მათ შორის რამდენიმე ოქსბრიჯის უნივერსიტეტდამთავრებული იყო. 1895 წელს მათ დააარსეს კლუბი „საფეხბურთო ცა“ (Football Sky), რომელიც კვირაობით თამაშობდა მონკლოაში. 1900 წელს იგი ორ კლუბად გაიყო: ახალი ფუტბოლ დე მადრიდი და ესპანიოლ დე მადრიდი. ამ უკანასკნელის პრეზიდენტი გახდა ხულიან პალასიოსი. 1902 წელს ეს კლუბიც გაიყო, რის შედეგადაც 1902 წლის 6 მარტს ჩამოყალიბდა მადრიდის საფეხბურთო კლუბი. მისი პირველი პრეზიდენტი იყო ხუან პადროს რუბიო. მოგვიანებით იგი მისმა ძმამ, კარლოსმა ჩაანაცვლა.
მადრიდის რეალის ისტორიაში პირველი ოფიციალური ტურნირი სწორედ 1902 წლის მეფის თასის გათამაშება იყო. იმ ტურნირის ერთ-ერთი ორგანიზატორი მადრიდული საფეხბურთო კლუბის ერთ-ერთი დამაარსებელი კარლოს პადროსი იყო.
სადებიუტო ტურნირში ახლადდაარსებულ კლუბს ხელი მოეცარა, მაგრამ მომდევნო წელს გუნდმა ფინალში თამაში უფლება მოიპოვა. გადამწყვეტ შეხვედრაში „მადრიდ კლუბ დე ფუტბოლი“ ბილბაოს „ატლეტიკოსთან“ დამარცხდა (ბილბაოს „ატლეტიკს“ მაშინ სწორედ „ატლეტიკო“ ერქვა).
1904 წელს, ანუ დაარსებიდან ორი წლის შემდეგ, მადრიდის რეალმა სამუდამოდ დაიმკვიდრა ადგილი მსოფლიო ფეხბურთის ისტორიაში - ესპანურმა კლუბმა უშუალო მონაწილეობა მიიღო უდიდესი საფეხბურთო ორგანიზაციის, ფიფას დაარსებაში.
ამ უცნაურმა მოვლენამ მადრიდის რეალის პირველ წარმატებებს დაუდო სათავე - 1905 წლიდან 1908 წლის ჩათვლით პარდოსების დაარსებულმა კლუბმა ზედიზედ 4 ჯერ იმარჯვა მეფის, ანუ ესპანეთის თასის გათამაშებაში. სხვათა შორის, ეს მიღწევა დღემდე სარეკორდოა, ამ ტურნირის ისტორიაში. მისი გამეორება მხოლოდ ერთხელ მოხერხდა და ისიც ბილბაოს ატლეტიკომ შეძლო 1930-33 წლებში.
სამეფო თასზე მოპოვებული ბრწყინვალე გამარჯვებების გამო, ალფონს XIII-მ „მადრიდ კლუბ დე ფუტბოლს“, უდიდესი დამსახურების ნიშნად, საკუთარი ინიციატივით, სახელში დაურთო სიტყვა „რეალ“. მადრიდის „რეალის“ დღევანდელი სახელწოდება სწორედ აქედან მოდის. იმ დღიდან მოყოლებული კლუბმა სამეფოს სტატუსი შეიძინა. მართლია, მას შემდეგ რამდენიმე ესპანურმა კლუბმა სახელში საკუთარი ინიციატივით „რეალი“ ჩაიმატა (იგივე „რეალ მალიორკა“, „რეალ სოსიედადი“), მაგრამ პირენეის ნახევარ კუნძულზე ყველა აღიარებს, რომ ერთადერთი სამეფო კლუბი სწორედ მადრიდის „რეალია“.
მიუხედავად იმისა, რომ პადროსების დაარსებულმა კლუბმა მეფისგან ასეთი წყალობა მიიღო, გუნდი ვერა და ვერ ახერხებდა კუთვნილი პოზიციის დამკვიდრებას - დედაქალაქელებს „ბარსელონა“ და ბილბაოს „ატლეტიკი“, წარმატების მხრივ საგრძნობლად სჯობდნენ.
1910 წლიდან მოყოლებული მადრიდის „რეალს“ მძიმე პერიოდი დაუდგა - გუნდი წარმატების გამეორებას ვერა და ვერ ახერხებდა. ესპანეთის თასის გათამაშებაში კარგა ხნის მანძილზე მხოლოდ ერთხელ იმარჯვა - 1917 წელს.
1928-29 წლის სეზონი ესპანეთის ჩემპიონატებში სადებიუტო სეზონია. პრიმერა დივიზიონი სწორედ იმ წლების ჩემპიონატიდან იღებს სათავეს.
სასტარტო პირველობაზე მადრიდის „რეალმა“ ათ გუნდში მეორე ადგილი დაიკავა - თვრამეტი შეხვედრიდან თერთმეტი მოიგო და ექვსი წააგო. ამას ორი წლის მანძილზე ჩავარდნა მოყვა. მერე კი 1932 და 1933 წლებში მადრიდის „რეალი“ ზედიზედ ორჯერ ხდება ესპანეთის ჩემპიონი.
1943 წელს მადრიდის „რეალის“ პრეზიდენტი ანტონიო სანტოს პერალბა თანამდებობიდან გადადგა და კლუბის მეთაურის სავარძელი სანტიაგო ბერნაბეუს დაუთმო, კაცს, რომლის სახელიც დღეს რეალთან ასოცირდება.
1946 წელს საგრძნობლად გაძლიერებულმა მადრიდის „რეალმა“ ათწლიანი შესვენების შემდეგ ესპანეთის თასი მოიპოვა. გუნდმა ტიტული მომდევნო სეზონშიც შეინარჩუნა.
1947 წლის 14 თებერვალს მადრიდში ახალი საფეხბურთო სტადიონი გაიხსნა, რომელსაც კლუბის პრეზიდენტის საპატიცვემულოდ „ესტადიო სანტიაგო ბერნაბეუ“ ეწოდა. ეს სტადიონი უფრო თანამდეროვე იყო, ვიდრე 20-იან წლებში აგებული 22 ათასიანი „ჩამარტინი“.
„რეალის“ მაისური ბევრმა სახელგანთქმულმა ფეხბურთელმა მოირგო: არგენტინელმა ექტორ რიალმა, ფრანგმა რაიმონ კოპამ, ბრაზილიელმა დიდიმ, ურუგვაელმა ხოსე სანტა მარიამ, უნგრელმა ფერენც პუშკაშმა, ესპანელმა ვარსკვლავებმა: მარკოტოსმა, მუნიოსმა, ფრანსისკო ჰენტომ და სხვებმა, მაგრამ დონ სანტიაგოს პრეზიდენტობის დროს ყველაზე სარფიანი გარიგება, რაღა თქმა უნდა, ალფრედო დი სტეფანოს „რეალში“ მიწვევა იყო.
1956 წელს პირველად ჩატარდა ევროპის ქვეყნების ჩემპიონთა თასის გათამაშება. 13 ივნისს, პარიზში მადრიდის „რეალმა“ საფრანგეთის უძლიერესი კლუბი სტად დე რეიმსი 4:3 დაამარცხა და პირველად მოიპოვა კონტინენტის საუკეთესო კლუბის ტიტული.
50-იანი წლები, რომელიც უდავოდ მადრიდის „რეალის“ იყო, 60-იანმა წლებმა შეცვალა. ათწლეულის პირველი წელიწადი, ანუ 1960 წელი „რეალისთვის“ ბრწყინვალე გამოდგა - გუნდმა ჩემპიონთა თასზე მეხუთე გამარჯვება მოიპოვა, სძლია რა ფრანკფურტის „აინტრახტს“ 7:3. ეს შეხვედრა ბევრი საფეხბურთო ჟურნალისტის აღიარებით ყველა დროის საუკეთესო საფეხბურთო მატჩი. იმავე წელს მადრიდის „რეალმა“ პირველად გათამაშებული საკონტინენტთაშორისო თასი მოიპოვა.
60-იანი წლების მიწურულს მადრიდის „რეალი“ ნელ-ნელა დატოვეს გუნდის ლიდერებმა. კლუბმაც ბებერ კონტინენტზე წამყვანი პოზიციები დათმო - მიუხედავად იმისა, რომ ესპანეთში მადრიდის „რეალს“ კვლავ არ ჰყავდა ბადალი, ჩემპიონთა თასის გათამაშებაში სამეფო კლუბი ძველებურად ვეღარ ბრწყინავდა.
1975 წელს მადრიდის „რეალის“ პრეზიდენტობის თანამდებოდიდან გადადგა დონ სანტიაგო ბერნაბეუ. მისი ხელმაძღვანელობით მადრიდის „რეალმა“ არც მეტი არც ნაკლები, ზუსტად 29 ტიტული მოიგო: ესპანეთის ჩემპიონატი16-ჯერ, ექვსჯერ ესპანეთის თასი და ჩემპიონთა თასი, ერთხელ კი საკონტინენტთაშორისო თასი.
1978 წელს დონ სანტიაგო ბერნაბეუ 83 წლის ასაკში გარდაიცვალა.
რაც შეეხება მადრიდის „რეალისა“ და „დინამოს“ დაპირისპირებას, ეს მოხდა 1981 წელს. მადრიდში, „დონ სანტიაგოს თასი“ გათამაშდა, რომლის ნახევარფინალში „რეალმა“ თბილისის „დინამოს“ 4:2 სძლია. სწორედ ამ შეხვედრაში მოსტეხა მადრიდელმა მცველმა ანხელმა დავით ყიფიანს ფეხი. სხვათა შორის, იმ ტურნირის საუკეთესო ბომბარდირად და საუკეთესო მოთამაშედ დინამოელები დასახელდნენ - შესაბამისად, რამაზ შენგელია და ვლადიმერ გუცაევი.
1985-86 წლებში მადრიდის „რეალმა“ 2 ჯერ მოიპოვა უეფას თასი, პრიმერა დივიზიონში კი ზედიზედ 5 გამარჯვებისგან შემდგარი სერია გამოაცხო.
90-იანი წლების დასაწყისი „რეალისთვის“ მძიმე გამოდგა-კლუბი ვერა და ვერ ახეხებდა უპირველესი კონკურენტის, „ ბარსელონას “ ჩრდილიდან გამოსვლას.
90-იანი წლების ბოლო და 2000-იანების დასაწყისი რეალისთვის წარმატებული ეპოქა იყო. გუნდმა სამჯერ მოახერხა ჩემპიონთა ლიგის მოგება. თუმცა 2004 წლიდან გუნდს ჩავარდნა დაეწყო. რეალი წლების მანძილზე ვერ ახერხებდა ჩემპიონთა ლიგის ნახევარფინალამდეც კი. 2010 წლიდან გუნდს სათავაში ჩაუდგა ჟოზე მოურინიო. რეალი ზედიზედ ორჯერ გავიდა ჩემპიონთა ლიგის ნახევარფინალში, 2011 წელს მოიგო ესპანეთის თასი, დაამარცხა რა ფინალში „ბარსელონა“, ხოლო 2012 წელს გახდა ესპანეთის ჩემპიონი. 2013 წელს გუნდმა ვერც ერთი ტიტული ვერ მოიგო. წარუმატებლობის გამო გუნდიდან გაუშვეს მთავარი მწვრთნელი ჟოზე მოურინიო; იგი ამ თანამდებობაზე შეცვალა კარლო ანჩელოტიმ.
ანჩელოტის მოსვლის დღიდან გუნდში ყველაფერი რადიკალურად შეიცვალა და ეს ყველაფერი იმ მიღწევებით გამოიხატა რასაც მადრიდულმა კლუბმა 2013/2014 წლების სეზონში მიაღწია. ანჩელოტიმ როგორც მას იტალიაში ეძახიან „პაპა კარლომ“ გუნდში მოსვლისთანავე პირველივე სეზონში შეძლო ესპანეთის თასისა და ჩემპიონთა ლიგის მოგება. იმას რასაც გულშემათკივარი 12 წელი ელოდა და ის რაც ყველა მადრიდელს მონატრებული ჰქონდა მათ პაპა კარლომ ეს ნატვრა პირველივე სეზონში აუსრულა და სანუკვარი „ლა დესიმა“ მოაგებინა. უმნიშვნელოვანესი წარმატებების მიუხედავად, კლუბის მენეჯმენტმა კარლო ანჩელოტის ჩანაცვლება გადაწყვიტა და 2015 წლის 3 ივნისიდან „მადრიდის რეალის“ მთავარ მწვრთნელად ესპანელი რაფაელ ბენიტესი დაინიშნა, თუმცა კლუბში მისი მოღვაწეობა მეტად ხანმოკლე გამოდგა. გუნდის გულშემატკივრები უკმაყოფილებას გამოთქვამდნენ რაფას მიერ დამოძღვრილი გუნდის შედეგების გამო, ხოლო პირველივე ელ კლასიკოში გამანადგურებელი ანგარიშით (4-0) დამარხცხებამ პრაქტიკულად გადაწყვიტა მისი მადრიდული კარიერა. 2016 წლის 4 იანვარს რაფაელ ბენიტესმა გუნდი დატოვა და ადგილი ახალბედა ზინედინ ზიდანს დაუთმო.
შემადგენლობა
2021 წლის ოქტომბრის მონაცემებით.
(ვიცე-კაპიტანი)
(კაპიტანი)
პრეზიდენტები
thumb|right|200px|ფლორენტინო პერესი
არსებობის მანძილზე „რეალი“ იმართებოდა კლუბის წევრებისაგან შემდგარი ჯგუფისაგან, რომელსაც ე.წ. სოსიოსი ჰქვია. ყველაზე დიდ ხანს სამეფო კლუბის პრეზიდენტი სანტიაგო ბერნაბეუ იყო, რომელიც რეალის პირველი პირი 35 წლის მანძილზე (1943-1978 წ.წ.) იყო. 2000 წლის ივლისიდან გარდაცვალებამდე (2014 წლის 7 ივლისი), სამეფო კლუბის საპატიო პრეზიდენტის თანამდებობა ალფრედო დი სტეფანოს ეკავა. კლუბის ამჟამინდელი პრეზიდენტი ფლორენტინო პერესია.
მწვრთნელები
right|thumb| [[კარლო ანჩელოტიმ „რეალ მადრიდს“ ჩემპიონთა ლიგის მე-10 ტიტული მოაპოვებინა]]
right|thumb| [[ზინედინ ზიდანი|ზინედინ ზიდანმა „რეალ მადრიდს“ ჩემპიონთა ლიგა ზედიზედ სამჯერ მოაგებინა]]
რეალის პირველი მწვრთნელი ინგლისელი არტურ ჯონსონი იყო. მის შემდეგ სამეფო კლუბში სხვადასხვა დროს 41 სპეციალისტი მუშაობდა. ყველაზე დიდ ხანს „ბლანკოსს“ მიგელ მუნიოსი (1960-1974) უძღვებოდა, რომლის თავკაცობითაც სამეფო კლუბმა 424 მატჩი ჩაატარა. კლუბს ამჟამად ზინედინ ზიდანი წვრთნის.
ქვემოთ მოყვანილ ცხრილში ის მწვრთნელებია ნახსენები, რომლებმაც რეალს მინიმუმ ერთი ტიტული მაინც მოაგებინეს.
მიღწევები
1931–32, 1932–33, 1953–54, 1954–55, 1956–57, 1957–58, 1960–61, 1961–62, 1962–63, 1963–64, 1964–65, 1966–67, 1967–68, 1968–69, 1971–72, 1974–75, 1975–76, 1977–78, 1978–79, 1979–80, 1985–86, 1986–87, 1987–88, 1988–89, 1989–90, 1994–95, 1996–97, 2000–01, 2002–03, 2006–07, 2007–08, 2011–12, 2016–17, 2019–20, 2021–22
1904–05, 1905–06, 1906–07, 1907–08, 1916–17, 1933–34, 1935–36, 1945–46, 1946–47, 1961–62, 1969–70, 1973–74, 1974–75, 1979–80, 1981–82, 1988–89, 1992–93, 2010–11, 2013–14, 2022—23.
1988, 1989, 1990, 1993, 1997, 2001, 2003, 2008, 2012, 2017, 2020, 2022
1985
1947
1955–56, 1956–57, 1957–58, 1958–59, 1959–60, 1965–66, 1997–98, 1999–2000, 2001–02, 2013–14, 2015–16, 2016–17, 2017–18, 2021–22
1984–85, 1985–86
ფილიპ პულმანი
ფილიპ პულმანი (Philip Pullman; დ. 19 ოქტომბერი, 1946 ) — ინგლისელი მწერალი ნორიჯიდან. იგი უფრო მეტად ცნობილია რომანების ტრილოგიით მისი ბნელი საწყისები. ამ წიგნის პირველი ტომის მიხედვით გადაღებულია ფილმი ოქროს კომპასი, ხოლო სერიის სელი ლოკჰარტი პირველი ორი ტომი გადაღებულია ტელეფილმების სახით.
რეალ მადრიდი (საფეხბურთო კლუბი)
მიღწევები
2002, 2014, 2016, 2017, 2022
ფილიპ პულმანი
2008 წელს გამოცემამ The Times პულმანი დაასახელა 1945 წლიდან მოყოლებული 50 უდიდესი ბრიტანელი მწერლის სიაში.
რეალ მადრიდი (საფეხბურთო კლუბი)
მიღწევები
1960, 1998, 2002
კეცალკოატლი
250px|მინიატიურა კეცალკოატლი (Quetzalcōātl — „ფრთიანი გველი“) — ძველი ამერიკის ღვთაების სახელი, ასევე აცტეკებისა და ცენტრალური ამერიკის სხვა ცივილიზაციების პანთეონის ერთ-ერთი უმაღლესი ღმერთი. ამავე სახელის მქონე არის ისტორიული პირიც.
რეალ მადრიდი (საფეხბურთო კლუბი)
მიღწევები
2014, 2016, 2017, 2018, 2022–23
კეცალკოატლი
გარდა ამისა, აცტეკების ღმერთის მიხედვით, კეცალკოატლი (Quetzalcoatlus) დაარქვეს პტეროზავრების ქვეჯგუფის უდიდეს წარმომადგენელს.
რეალ მადრიდი (საფეხბურთო კლუბი)
სქოლიო
კატეგორია:ესპანეთის საფეხბურთო კლუბები კატეგორია:მადრიდი კატეგორია:რეალ მადრიდი (საფეხბურთო კლუბი)
კეცალკოატლი
წარმომავლობა
მესოამერიკაში გველის კულტის (ბერძ. ოფიოლატრია - გველთა თაყვანისცემა) ფესვები შორეულ წარსულში იკარგება. ჩიტისმაგვარი გველების პირველი გამოსახულებები ძვ. წ. 1150-500 წლებით თარიღდება. გველი მიწასა და ნაყოფიერებას განასახიერებდა. ტეოტიუაკანში (დაახლ. ძვ. წ. 150) გველები კეცალის ფრთებით გამოისახებოდა. უფრო დეტალური გამოსახულებები ნაპოვნია „კეტცალკოატლის ტაძარში“, რომელიც დაახლ. ძვ. წ. 200 წელს აშენდა. აქ შეიძლება კეცალისფრთიანი უზარმაზარი გველის გამოსახულების ნახვა.
ტეოტიუაკანში თაყვანს სცემდნენ ტლალოკს, წყლის ღმერთს, მაშინ როდესაც კეცალკოატლი, როგორც გველი, განასახიერებდა მიწის ნაყოფიერებასა და ტლალოკს ემორჩილებოდა. კულტის განვითარების შემდეგ მან დამოუკიდებლობა შეიძინა.
დროთა განმავლობაში კეტსალკოატლი სხვა ღმერთებს შეერწყა და მათი თვისებებიც შეიძინა. კეტცალკოატლი ხშირად ეეკატლეს, ჰაერის ღმერთს უიგივდებოდა, რომელიც ბუნების ძალებს განასახიერებდა. ასევე ასოცირდებოდა ცისკრის ვარსკვლავთან (პლანეტა ვენერა), მას ტლაუისკალპანტეკუტლი ერქვა. კეცალკოატლის ორეულია შოლოტლი - მწუხრის ვარსკვლავის ღმერთი. ღამით ის მიწისქვეშეთს დასავლეთიდან აღმოსავლეთისაკენ გადაცურავს. კეცალკოატლი წვიმის, ღვთაებრივი წყლებისა და ქარების ღმერთად გადაიქცა, მაშინ როდესაც ტლალოკი მიწისქვეშა წყლებისა და ტბების ღმერთი იყო. საბოლოოდ კი კეტცალკოატლმა შემოქმედ ღმერთთა შორის დაიკავა ადგილი.
ტეოტიუაკანის ღმერთის გავლენა მაიას ტომებზეც გავრცელდა. ეს უკანასკნელნი მას კუკულკანს უწოდებდნენ.
შოჩიკალკოში (700-900 წწ.)მეფენი და მმართველნი თავის ძალაუფლებას კეტცელკოატლს უკავშირებდნენ. ღმერთის გამოსახულებამ კი უფრო მეტი ადამიანური ნიშანი შეიძინა. დროთა მანძილზე ეს კულტი ტოლტეკებმა გადაიღეს და მათმა მმართველებმა კეცელკოატლის სახელის გამოყენება დაიწყეს.
ამ მმართველთაგან ყველაზე ცნობილი იყო სე აკატლ ნაკშიტლ ტოპილცინ კეტცალკოატლ (კვერთხის მფლობელი ჩვენი ბატონი მფრინავი გველი - ნუატლი) (923-947 ან 947-1000 წწ.). ლეგენდები ამ მეფის შესახებ და ლეგენდები ღმერთზე პრაქტიკულად ერთმანეთს არის შეზრდილი. დღესდღეობით ტულეში კეცალკოატლის გამოჩენის თარიღად 980 წ. ითვლება. ტოლტეკები კეცალკოატლს საკუთარ ღმერთთან, ტესკატლიპოკასთან აიგივებდნენ და ამ ორს ერთმანეთის ღირსეულ მეტოქეებად და ტყუპ ძმებად თვლიდნენ. სე აკატლეს შესახებ ერთ ლეგენდაში ნათქვამია, რომ იგი თავის სახეს მახინჯად მიიჩნევდა, ამიტომ გრძელი წვერი მოუშვა და ამით ცდილობდა სახის დაფარვას. მოგვიანებით კი ნიღბის ტარებაც დაუწყია. ლეგენდა მცირედ დამახინჯებულია, მაგრამ ერთი რამ კი არის საყურადღებო, რომ კეცალკოატლსაც მეფის მსგავსად თეთრწვერა კაცის სახით გამოსახავდნენ.
კულტი
კეცალკოატლის მსახურება პეპლებისა და კოლიბრების მსხვერპლად მიტანას გულისხმობდა. მოგვიანებით, როდესაც კულტის პოლიტიკური მნიშვნელობა თითქმის გაბათილდა, ადამიანების მსხვერპლად მიტანაც დაიწყეს.
ტოლტეკებთან კეტცალკოატლის მეტოქე იყო ტესკატლიპოკა, რომელმაც კეცალკოატლს გაძევება მიუსაჯა. სხვა ვერსიის მიხედვით კეცალკოატლი საკუთარი ნებით გველის ტივით წავიდა და დაბრუნება დაიქადნა. სპეციალიზებულ ლიტერატურაში საკმაოდაა გავრცელებული აზრი აცტეკების მიერ ერნან კორტესის დაბრუნებულ კეტცალკოატლთან გაიგივების შესახებ.
როცა აცტეკებმა ტოლტეკების კულტურა შეითვისეს, კეტცალკოატლი და ტესკატლიპოკა ერთმანეთის თანასწორ მეტოქეებად დაისახნენ. შავი ტესკატლიპოკას საპირისპიროდ კეტცალკოატლს თეთრსაც უწოდებდნენ. მათ ერთად შექმნეს სამყარო, ამასთან ტესკატლიპოკამ ტერფიც დაკარგა.
სქოლიო
კატეგორია:აცტეკების ღმერთები
გიორგი ბოჭორიძე
ბიოგრაფია
სწავლობდა თბილისის სემინარიაში, საიდანაც გარიცხეს 1905 წელის რევოლუციურ გამოსვლებში მონაწილეობისათვის. 1922 წელს დაამთავრა თბილისის სახელმწიფო უნივერსიტეტის სიბრძნისმეტყველების ფაკულტეტი. 1921 წელს, ჯერ კიდევ სტუდენტმა, მუშაობა დაიწყო საქართველოს ცენტრალურ არქივში, შემდეგ საქართველოს მუზეუმის ხელნაწერთა განყოფილებაში უფროს მეცნიერ თანამშრომლად. 1923-1926 წლებში ქართლ-კახეთში, მესხეთ-ჯავახეთში, იმერეთსა და რაჭა-ლეჩხუმში ისტორიული ნივთებისა და საარქივო მასალის მდიდარ კოლექციას მოუყარა თავი და თბილისის და ქუთაისის საცავებს გადასცა მრავალი ხელნაწერი. განსაკუთრებით საყურადღებოა მის მიერ მიკვლეული ჯვარისის ეპიგრაფიკული ძეგლი (რაჭა) და თაბორის ოთხთავი (XI საუკუნე).
ბოჭორიძეს გამოქვეყნებული აქვს არქეოგრაფიული ნაშრომები: „ორი ფიქალწერილი“ („საისტორიო მოამბე“, 1925, წგნ. 1), „ფურცელაანთეული ქრონიკა“ (იქვე), „რაჭის ისტორიული ძეგლები“ („საქართველოს მუზეუმის მოამბე“, 1930, ტ. 5; 1933-1935, ტ. 7-8) და სხვა; გამოუქვეყნებელი დარჩა ეთნოგრაფიული ნაშრომი „თუშეთი“.
გიორგი ბოჭორიძის პირადი არქივი დაცულია  საქართველოს ხელნაწერთა ეროვნულ ცენტრში.
ჰაროლდ პინტერი
ჰაროლდ პინტერი (Harold Pinter; დ. 10 ოქტომბერი, 1930, ლონდონი — გ. 24 დეკემბერი, 2008) — ინგლისელი დრამატურგი, პოეტი, რეჟისორი, სცენარისტი და მსახიობი. 2005 წლის ნობელის პრემიის ლაურეატი ლიტერატურის დარგში. პინტერი ბრისტოლის უნივერსიტეტში სწავლობდა დრამას.
პინტერი დაიბადა და გაიზარდა ჰაკნიში, აღმოსავლეთ ლონდონში. სწავლობდა „ჰაკნის სკოლაში“, იგი თამაშობდა კრიკეტს, მონაწილეობდა სკოლის სპექტაკლებში და წერდა ლექსებს. სწავლა ლონდონში დრამატული ხელოვნების სამეფო აკადემიაში დაოწყო, თუმცა კურსის დამთავრებამდე შეწყვიტა აქ სწავლა. შემდგომ სწავლობდა „მეტყველებისა და დრამის ცენტრალურ სკოლაში“, ამის პარალელურად მუშაობდა თეატრში, ირლანდიასა და ინგლისში. 1956 წელს დაქორწინდა ინგლისელ მსახიობზე ვივიენ მერჩანტზე, რომელთანაც 1958 წელს მას ვაჟი, დენიელი ეყოლა. ისინი 1975 წელს დაშორდნენ, ჰაროლდი 1980 წელს ბრიტანელ მწერალზე ლედი ანტონია ფრასტერზე დაქორწინდა.
პინტერმა პირველი პიესა „ოთახი“ 1957 წელს დაწერა, სწორედ აქედან იწყება მისი კარიერა დრამტურგიაში. მისი მეორე პიესა „დაბადების დღე“ რომელიც 8 დადგმული სპექტაკლის შემდეგ დაიხურა, ინგლისელმა კრიტიკოსმა და ავოტრმა ჰაროლდ ჰობსონმა ენთუზიაზმით შეამოწმა. მისი პირვანდელი ნამუშევრები კრიტიკოსებმა შეაფასეს როგორც „კომედიის მუქარა“. მისი ისეთი პიესები როგორიცაა: „არავის მიწა“ (1975) და „ღალატი“ (1978) მოგვიანებით საქვეყნოდ ცნობილი გახდა. მას მონაწილეობა აქვს მიღებული თავვისავე ნამუშევრებში, როგორც ფილმებში ასევე რადიოში. პინტერს ასევე სხვა მწერლების ნაშრომების დადგმებშიც აქვს როლი მორგებული. მას სცენისთვის, თეატრისა და ფილმისთვის მთლიანობაში 50-მდე პიესა აქვს შედგენილი. სიცოცხლის განმავლობაში 50-მდე პრიზი და ნომინაცია აქვს აღებული, მათ შორისაა: ნობელის პრემია ლიტერატურის დარგში (2005) და „Légion d'honneur“ (2007).
პინტერის ჯანმრთელობა მას შემდეგ გაუარესდა, რაც 2001 წლის დეკემბერში „ეზოფაგენური კიბოს“ დაავადება დაუდგინეს. მიუხედავად ამისა მან მაინც განაგრძო სცენაზე თამაში. მისი ბოლო ტიტულოვანი როლი სამუელ ბეკეტის პიესაში „Krapp's Last Tape“-ში ითამაშა, რომელიც განკუთვნილი იყო „სამეფო სასამართო თეატრის“ 50-ე სეზონისთვის (ოქტომბერი, 2006). ჰაროლდ პინტერი 2008 წლის 24 დეკემბერს ღვიძლის კიბოთი გარდაიცვალა.
ადრეული წლები და განათლება
პინტერი დაიბადა 1930 წლის 10 ოქტომბერს, ჰაკნიში, აღმოსავლეთ ლონდონში. იყო ბრიტანელი ებრაელების ერთადერთი ვაჟი. მამამისი ჰიმან ჯეკ პინტერი (1902-1997) იყო მკერავი, ხოლო დედამისი ფრანცეს (ნი მოსკოვიტზ; 1904-1992) დიასახლისი. დასაწყისში პინტერი პოემების წერისას იყენებდა ფსევდონიმს - პინტა, ასევე „და პინტოს“. მისი მეორე მეუღლის ლედი ანტონია ფრაზერის კვლევებმა აჩვენა რომ პინტერის სამი ბებია და ბაბუა იყვნენ პოლონეთიდან, ხოლო მეოთხე იყო ოდესადან, შესაბამისად ისინი იყვნენ აშქენაზები, ებრაელების სუბეთნიკური ჯგუფი, შუასაუკუნეების გერმანიიდან გადმოსახლებულთა შთამომავლები.
პინტერმა, როგორც სტუდენტმა „ჰაკნის სკოლასა“ და „ლონდონის გრამატიკის აკოლაში“ აღმოაჩინა თავისი სოციალური პოტენციალი. ის მეგობრები რომლებიც მან აქ სწავლისას შეიძინა, განსაკუთრებით კი: ჰენრი ვულფი, მაიკლ (მიკ) გოლდშტეინი და მურის ვერნიკი ყოველთვის იყვნენ მისი ცხოვრების ემოციური სტრუქტურის მნიშვნელოვანი ნაწილი. პინტერის შთაგონების წყარო იყო მისი ინგლისური ენის მასწავლებელი ჯოზეფ ბრიერლი, რომელიც მას საშუალებას აძლევდა რომ სკოლის სპექტაკლებში მიეღო მონაწილეობა, პინტერი მასთან ერთად ასევე ხშირად საუბრობდა ლიტერატურაზე. ბილინგტონის თანახმად, „პინტერმა ბრწყინვალედ იცოდა ინგლისური ენა, წერდა სკოლის ჟურნალებისთვის და დასაჩუქრებული იყო სამსახიობო ნიჭით“. 1947 წელსა და 1948 წელს მან სპექტაკლებში რომეო და მაკბეტის როლი ითამაშა.
12 წლის ასაკში პინტერმა დაიწყო ლექსების წერა, 1947 წლის გაზაფხულზე მისი ნამუშევრები პირველად გამოქვეყნდა „ჰაკნის სკოლის ჟურნალში“. 1950 წელს მისი პოეტური ნაშრომები პირველად გამოიცა „Poetry London“-ში, ფსევდონომით „პაროლდ პინტა“.
პინტერი იყო ათეისტი.
თეატრალურზე სწავლა და სასცენო გამოცდილება
1948 წელს სწავლა განაგრძო „დრამატული ხელოვნების სამეფო აკადემიაში“. თუმცა მას აქ სწავლა ეზიზღებოდა, აცდენდა გაკვეთილებს და ჰქონდა მენტალური პრობლემები, მან 1949 წელს, კურსის დამთავრებამდე შეწყვიტა სწავლა. 1949 წლიდან 1950 წლამდე ჩესტერფილდში, საახალწლო სასცენო დადგმაში, „დიკ უიტინგტონი და მისი კატა“-ში თამაშობდა პატარა როლს. 1951 წლის იანვრიდან ივლისამდე ესწრებოდა „მეტყველებისა და დრამის ცენტრალური სკოლის“ გაკვეთილებს.
1951 წლიდან 1952 წლამდე „მაკმასტერის კომპანიასთან“ ერთად მოინახულა ირლანდია, სადაც მან სცენაზე ათეულობით როლი შეასრულა. 1953 წლიდან 1954 წლამდე „მეფის თეატრში“, ჰამერსმითში, მუშაობდა „დონალდ ვოლფიტის კომპანიისთვის“, სადაც მან 8 როლი მოირგო. 1954 წლიდან 1959 წლამდე, სცენაზე თამაშობდა სასცენო სახელით, როგორც დეივიდ ბაირონი. ამ სახელით მან 20-მდე როლი ითამაშა. ამ პერიოდში იგი რადიოსთვის, ფილმებისთვის და ტელევიზიისთვის მონაიწლეობას იღებდა როგორც თავის პიესებში, ასევე სხვა დრამატურგების ნაშრომებშიც.
ქორწინება და ოჯახური ცხოვრება
1956 წლიდან 1980 წლამდე იგი დაქორწინებული იყო ინგლისელ მსახიობზე, ვივიენ მერჩანტზე, რომელიც მან გასტროლების დროს გაიცნო. ვივიენი ცნობილია ფილმ „Alfie“-ში შესრულებული როლით. მათ 1958 წელს ეყოლათ ვაჟი, დენიელი. 1970-იან წლებში მერჩანტი პინტერის მრავალი ნამუშევრის სასცენო დადგმაში გამოჩნდა. მათ შორისაა პიესა „შინ დაბრუნება“, რომლის ეკრანიზაციაც 1973 წელს გამოვიდა. თუმცა მათი ქორწინება მშფოთვარე იყო. 7 წლის განმავლობაში, 1962 წლიდან 1969 წლამდე პინტერს სასიყვარულო ურთიერთობა ჰქონდა BBC-ის ჟურნალისტთან ჯოან ბეიკველთან, რომელმაც მას 1978 წლის პიესის „ღალატის“ დაწერა შთააგონა. ამ წლებში მას ურთიერთობა ასევე ჰქონდა ამერიკელ სოციალისტთან, რომელსაც იგი „კლეოპატრის“ სახელწოდებით მოიხსენიებდა.
პინტერი და მერჩანტი ლედი ანტონია ფრაზერს (პინტერის მომავალ მეუღლეს) პირველად 1969 წელს შეხვდნენ, ისინი ერთად მუშაობდნენ ლონდონის „ეროვნულ მუზეუმში“ პროგრამაზე „მარიამ სტიუარტი“. პინტერსა და ფრაზერს სასიყვარულო ურთიერთობა ჰქონდათ, იგი თავის მეუღლეს ამ ურთიერთობას ორი თვე უმალავდა, თუმცა 1975 წლის 21 მარტს, მან საბოლოოდ უთხრა თავის მეუღლეს: „მე ვიღაცას შევხვდი“. ამის შემდეგ, 1975 წლის 28 აპრილს, პინტერის პიესის „არავის მიწის“ პრემიერიდან 5 დღის შემდეგ იგი საცხოვრებლად სხვა სახლში ფრაზერთან ერთად გადავიდა.
ფილმოგრაფია
ავტორი სცენარისა შემდეგი ფილმებისთვის:
ითამაშა რამდენიმე როლი ფილმებში:
სქოლიო
კატეგორია:ინგლისელი მწერლები კატეგორია:დაბადებული 1930 კატეგორია:გარდაცვლილი 2008 კატეგორია:ინგლისელი ნობელის პრემიის ლაურეატები კატეგორია:ნობელის პრემიის ლაურეატები ბრიტანეთიდან კატეგორია:ებრაელი ნობელის პრემიის ლაურეატები კატეგორია:BAFTA-ს გამარჯვებულები (პიროვნებები) კატეგორია:BAFTA-ს გამარჯვებულები კატეგორია:ინგლისელი ათეისტები კატეგორია:ინგლისელი სოციალისტები კატეგორია:ინგლისელი დრამატურგები კატეგორია:ჰაროლდ პინტერი კატეგორია:ებრაელი ათეისტები კატეგორია:ებრაელი აქტივისტები კატეგორია:ებრაელი დრამატურგები კატეგორია:ინგლისელი მამაკაცი დრამატურგები კატეგორია:ტონის ჯილდოს მფლობელები კატეგორია:ნობელის პრემიის ლაურეატები ანბანის მიხედვით
ბოუ როუდი (მეტროსადგური)
ბოუ როუდი (Bow Road) — ლონდონის მეტროპოლიტენის ერთ-ერთი სადგური, რომელიც ბოუში, ტაუერ ჰემლეტსი მდებარეობს.
კატეგორია:დისტრიქტის ხაზის სადგურები კატეგორია:ჰამერსმით-ენდ-სიტის ხაზის სადგურები
საქართველოს სსრ-ის III მოწვევის უმაღლესი საბჭოს დეპუტატების სია
საქართველოს სსრ-ის III მოწვევის უმაღლესი საბჭო (1951–1954). არჩევნები ჩატარდა 1951 წლის 18 თებერვალს.
რესურსები ინტერნეტში
*
I'm a Loser
I'm a Loser — ინგლისური როკ-ჯგუფ The Beatles-ის სიმღერა. იგი შეტანილია ალბომში Beatles for Sale, რომელიც გამოვიდა 1964 წელს. ის ასევე შეტანილია ჯგუფის ამერიკულ ალბომში Beatles '65. სიმღერის ავტორია ჯონ ლენონი.
სქოლიო
კატეგორია:The Beatles-ის სიმღერები კატეგორია:1964 წლის სიმღერები
ალგოლაგნია
ალგოლაგნია (άλγος „ალგოს“ — ტკივილი; „ლაგნია“ — ჟინი) არის სექსუალური ტენდენცია, როდესაც სექსუალური სიამოვნება და აღგზნება მიიღწევა, ძირითადად ეროგენულ ზონაში, ფიზიკური ტკივილის მიყენებისას.
იხილეთ აგრეთვე
კატეგორია:პარაფილიები კატეგორია:ბდსმ
არგუმენტი
არგუმენტი (argumentum) — ლოგიკაში - მსჯელობა ან მსჯელობათა სისტემა, რომელიც მოაქვთ რაიმე სხვა მსჯელობის ან მსჯელობათა სისტემის ჭეშმარიტების დასამტკიცებლად. დასაბუთების წანამძღვარი, სხვანაირად იწოდება საფუძვლად, ანუ დასაბუთების საბუთად, ზოგჯერ არგუმენტს უწოდებენ მთელ დასაბუთებას.
მათემატიკასა და მათემატიკურ ლოგიკაში - დამოუკიდებელი ცვლადი, რომლის მნიშვნელობაზე დამოკიდებულია მოცემული ფუნქციის ანუ პრედიკატის მნიშვნელობა.
ლიტერატურა
კატეგორია:ლოგიკა